

**REPUBLIKA E KOSOVËS**

**REPUBLIKA KOSOVA/ REPUBLIC OF KOSOVO**

**KOMUNA E GJAKOVËS**

**OPŠTINA DJAKOVICA/MUNICIPALITY OF GJAKOVA**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Datë 18.05.2023**

**Gjakovë**

**Informata për Shfrytëzimin e Hapësirës Publike për Vitin 2023**

**Hartuar nga: Zyra e Kryetarit**

Kjo informatë përfshin të dhënat për shfrytëzimin e hapësirave publike nga janari i vitit 2023 deri në hartimin e këtij dokumentacioni.

**Procedura për shqyrtimin e kërkesave nga Komisioni:**

Komisioni për shqyrtimin e kërkesave për dhënien në shfrytëzim të pronës së paluajtshme komunale më pak se një vit, është formuar me vendim të Kryetarit të Komunës me numër 01-112/01-2525, të datës 31.01.2022 i përbërë nga Florent Koci, kryesues, Mirlinda Mullahasani dhe Denis Efendija, anëtar.

Komisioni kërkesat i shqyrton dhe vendos në bazë të dispozitave të Ligjit Nr. 06/L-092 për Dhënien në Shfrytëzim dhe Këmbimin e Pronës së Paluajtshme të Komunës, Rregullores (QRK) Nr. 09/2020 për Përcaktimin e Procedurave të Dhënies në Shfrytëzim dhe Këmbimin e Pronës së Paluajtshme të Komunës si dhe të Rregullores për Përcaktimin e Procedurave të Dhënies në Shfrytëzim më pak se një vit të Pronës së Paluajtshme të Komunës.

Në bazë të nenit 10 paragrafi 3 tëRregullores për Përcaktimin e Procedurave të Dhënies në Shfrytëzim më pak se një vit të Pronës së Paluajtshme të Komunës të miratuar në Kuvendin Komunal, Komisioni pas shqyrtimit të kërkesës nxjerr raport përfundimtar dhe rekomandon Kryetarin për nënshkrim të kontratës.

Në bazë të nenit 8 paragrafi 2 tëRregullores për Përcaktimin e Procedurave të Dhënies në Shfrytëzim më pak se një vit të Pronës së Paluajtshme të Komunës, në rast se dokumentet të cilat kërkohen në aplikimin për marrjen në shfrytëzim të pronës së paluajtshme të komunës nuk janë të kompletuara, kërkesa refuzohet nga ana e komisionit.

**Numri i kërkesave të shqyrtuara nga Komisioni:**

Komisioni ka pranuar gjithsej 54 kërkesa për shfrytëzimin e hapësirave publike, nga janari 2023. Prej tyre janë aprovuar dhe janë nënshkruar 27 kontrata, 13 kërkesa janë aprovuar për shfrytëzimin e terreneve sportive për Klubet Sportive. Kërkesa të refuzuara janë gjithsej 10, si dhe 4 lëndë janë në shqyrtim.

Refuzimi i kërkesave nga Komisioni ka qenë kryesisht për shkak të mos kompletimit të dokumentacionit siç përcaktohet në nenin 8 të Rregullores, gjegjësisht për dokumentet si vërtetimi i tatimit në pronë si dhe për projektin ideor.

Bashkangjitur gjeni listën me të dhënat e shfrytëzuesve të hapësirave publike.